Publication: Magyar Közlöny
Issue: MK-2001-152 (Year: 2001, Number: 152)
Era: 1990-2004
Section: a 108/2001. (XII. 23.) FVM—GM együttes rendelethez
Paragraph Index: 732

3. A műszaki dokumentációnak kellő részletességűnek és tartalmában alkalmasnak kell lennie arra, hogy a felvonó konstrukciója és működése megérthető legyen, valamint a rá vonatkozó összes követelmény tekintetében megállapítható legyen a felvonó megfelelősége. A felvonó műszaki dokumentációjának tartalmaznia kell: — a felvonó általános leírását, a vizsgálat alatt álló típusminta minden lehetséges változatára utalni kell, — a felvonó tervrajzait, gyártási, összeállítási és kapcsolási rajzokat, diagramokat, — a figyelembe vett alapvető követelményeket és azon megoldások leírását, amelyek igazolják ezek teljesítését (pl. az alkalmazott harmonizált szabványok jegyzékét), — a felvonó gyártása során beépített biztonsági berendezések megfelelőségi nyilatkozatát, — a gyártó által elvégzett vagy elvégeztetett vizsgálatok és számítások eredményeit, — a felvonó gépkönyvének egy példányát, — a beszerelés felügyeletére és ellenőrzésére tett intézkedéseket tanúsító igazolásokat annak érdekében, hogy sorozatban gyártott berendezés megfeleljen e rendelet előírásainak.

Source: https://magyarkozlony.hu/hivatalos-lapok/bf38aee143308a4d125447e91f45b60a7bc95734/dokumentumok/3f312ccc1e9978defae6159eb684de784cab0c95/letoltes